UN: Širi se epidemija AIDS-a - 2004-07-06
U najnovijem, danas objavljenom, izvještaju Ujedinjenih naroda se kaže da je u 2003. god. zabilježen najveći porast broja zaraženih vir
U izvještaju o globalnoj epidemiji AIDS-a u 2004. god. objavljenom u Londonu navodi se da je u prošloj godini rekordan broj ljudi, 4,8 miliona - zaražen HIV-om, virusom koji uzrokuje AIDS, povećavajući broj zaražnih HIV-om na rekordnih 38 miliona. U izvještaju UN-a se posebno ukazuje na Kinu kao zemlju koja je ozbiljno pogodjena. Predvidja se da bi u narednih 6 godina broj ljudi oboljelih od AIDS-a u Kini mogao dostići 10 miliona ukoliko zvaničnici u Pekingu ne poduzmu odlučniju akciju. Južna Afrika i Indija su druge dvije zemlje na koje se ukazuje u izvještaju. Dvije od tri osobe zaražene HIV-om žive u Africi. Medjutim, ona se širi i na Evropu i Sjedinjene Države. Ukrajina je medju najteže pogodjenim u Evropi, mada je korištenje lijekova široko dostupno. Jednog dana nas sedam je došlo na testiranje i ispostavilo se da nas je šest zaraženo, kaže na ruskom ovaj pacijent. AIDS je postao najraširenija epidemija u ljudskoj istoriji i još uvijek se širi. To je jedan od najvećih globalnih problema i ukoliko ne budemo djelovali odmah platićemo mnogo veću cijenu, kaže izvršni direktor UNAIDS-a dr. Pierre Piot, ističući da će do 2007 biti potrebno 20 milijardi dolara za globalnu borbu protiv AIDS-a. Ujedinjene nacije procjenjuju da je od 1981. god. od AIDS-a umrlo 20 miliona ljudi.